ΕΛΛΗΝΙΚΗ ΔΗΜΟΚΡΑΤΙΑ Λάρισα 27.4.2020

ΕΙΡΗΝΟΔΙΚΕΙΟ ΛΑΡΙΣΑΣ Αριθμ.πρωτ.122

**ΑΝΑΚΟΙΝΩΣΗ**

Αφού λάβαμε υπόψη το έβδομο άρθρο της υπ΄ αριθμ. Δ1α/ΓΠ.οικ. 26804/25.4.2020 ΚΥΑ των Υπουργών Εθνικής Άμυνας, Υγείας και Δικαιοσύνης, αναφορικά με τα υγειονομικά μέτρα που πρέπει να τηρούνται για την ασφαλή λειτουργία των Δικαστηρίων και Εισαγγελιών της χώρας, ειδικά δε για την προστασία των προσώπων στο χώρο του Ειρηνοδικείου Λάρισας

ΟΡΙΖΟΥΜΕ

**1. Οι μεταβαίνοντες στο Ειρηνοδικείο Λάρισας, στους χώρους και τα γραφεία αυτού, να φορούν οπωσδήποτε μάσκα. Η χρήση μάσκας είναι επιβεβλημένη για όλους, Ειρηνοδίκες, Γραμματείς, Δικηγόρους, διαδίκους ή τρίτους.**

**2. Οι εισερχόμενοι στο χώρο προ των γραφείων να χρησιμοποιούν τα αντισηπτικά που είναι διαθέσιμα εκεί.**

**3. Οι δικηγόροι συνιστάται, πριν την προσέλευσή τους, να έρχονται σε τηλεφωνική επικοινωνία με τον αρμόδιο υπάλληλο, για ενημέρωση και καλύτερη εξυπηρέτησή τους.**

**4. Τρίτοι, αναφορικά με θέματα που δεν σχετίζονται με αυτά για τα οποία επετράπη η λειτουργία των Ειρηνοδικείων, δεν εισέρχονται στο χώρο του Ειρηνοδικείου χωρίς προηγούμενη επικοινωνία με τον αρμόδιο Γραμματέα. Προς τούτο γίνεται υπόδειξη και από το φύλακα της εισόδου του κτιρίου με τον οποίο διατηρεί τηλεφωνική επαφή η Γραμματεία.**

**5. Η είσοδος στους χώρους και στα γραφεία του Ειρηνοδικείου να γίνεται ανά άτομο μετά από συνεννόηση με τον αρμόδιο υπάλληλο.**

**6. Να τηρείται απαρέγκλιτα η απόσταση μεταξύ των φυσικών προσώπων κατ΄ελάχιστον 1,5 μέτρα.**

**7. Ο ανώτατος αριθμός εισερχομένων στους χώρους του Ειρηνοδικείου δεν υπερβαίνει το ένα άτομο ανά 10 τ.μ.**

**8. Για κάθε ανακύπτον ζήτημα επιλαμβάνεται ο Ειρηνοδίκης υπηρεσίας.**

**9. Εφόσον συντρέχει περίπτωση τα μέτρα θα βελτιώνονται και θα αναπροσαρμόζονται.**

**.**

Ο ΔΙΕΥΘΥΝΩΝ ΤΟ ΕΙΡΗΝΟΔΙΚΕΙΟ ΛΑΡΙΣΑΣ

Ιωάννης Θεοδωράκης

Ειρηνοδίκης